Na osnovu člana 13 stav 2 Zakona o izboru odbornika i poslanika („Službeni list RCG", br. 04/98, 05/98, 17/98, 14/00, 18/00, 09/01, 41/02, 46/02, 45/04, 48/06 i 56/06 i „Službeni list Crne Gore", br. 46/11, 14/14, 47/14, 12/16, 60/17, 10/18, 109/20) Opštinska izborna komisija Petnjica, na sjednici održanoj 17.09.2021. godine, donosi i objavljuje:

**KALENDAR**

**rokova za sprovođenje izbornih radnji na izborima za izbor odbornika u**

**Skupštini opštine Petnjica, koji će se održati 05. decembra 2021. godine**

Predsjednik Crne Gore donio je Odluku o raspisivanju izbora za izbor odbornika u Skupštini opštine Petnjica, broj 01-986 od 14.09.2021.

1. Političke partije registrovane u Crnoj Gori, koalicija političkih partija ili grupa birača koja želi da učestvuje na izborima za izbor odbornika u Skupštini opštine Petnjica, dostavljaju Opštinskoj izbornoj komisiji izbornu listu za izbor odbornika najranije 20 dana od dana raspisivanja izbora. (član 46 stav 1)

**Rok I**: 05. oktobar 2021. godine, odnosno najranije 20 dana od dana raspisivanja izbora.

**Rok II**: 09. novembar 2021. godine, odnosno najkasnije 25 dana prije dana određenog za održavanje izbora.

1. Podnosilac potvrđene izborne liste odrediće svog opunomoćenog predstavnika u prošireni sastav Opštinske izborne komisije, koji može da učestvuje i punovažno odlučuje, 20 dana prije dana određenog za održavanje izbora. (član 26 Zakona)

**Rok**: Najkasnije do 14. novembra 2021. godine.

1. Biračka mjesta određuje Opštinska izborna komisija, na predlog organa nadležnog za vođenje biračkog spiska, najkasnije 20 dana prije dana održavanja izbora. (član 65 stav 2 Zakona)

**Rok**: Najkasnije do 14.novembra 2021. godine.

1. Rješenje koje političke partije imaju pravo da predlože predstavnike u sastav stalnog biračkog odbora, Opštinska izborna komisija dužna je da donese najkasnije 15 dana prije dana održavanja izbora. (član 35a stav 1 Zakona)

**Rok**: Najkasnije do 19. novembra 2021. godine.

1. U roku od 15 dana prije dana održavanja izbora, u programima radio-difuznih servisa i drugih medija nije dozvoljeno objavljivanje rezultata ispitivanja javnog mnjenja, drugih istraživanja i analiza u vezi sa opredjeljenjem birača u pogledu procjene rezultata izbora. (član 63 stav 1 Zakona)

**Rok**: Od 19. novembra 2021. Godine.

1. Zbirnu izbornu listu Opštinska izborna komisija javno objavljuje, najkasnije 15 dana prije dana određenog za održavanje izbora. (član 49 stav 3 Zakona)

**Rok**: Najkasnije do 19. novembra 2021. godine.

1. Birački odbor imenuje se za svako biračko mjesto, najkasnije 10 dana prije dana određenog za održavanje izbora. (član 35 stav 6 Zakona)

**Rok**: Najkasnije do 24. novembra 2021. godine.

1. Opštinska izborna komisija najkasnije 10 dana prije dana održavanja izbora oglašava koja su biračka mjesta određena i koji će birači glasati na pojedinom biračkom mjestu. (član 65 stav 4 Zakona)

**Rok**: Najkasnije do 24. novembra 2021. godine.

1. Zainteresovani strani posmatrači, prijavu za posmatranje izbora podnose ministarstvu nadležnom za vanjske poslove, najkasnije 10 dana prije dana održavanja izbora. (član 111 g stav 1 Zakona)

**Rok**: Najkasnije do 24. novembra 2021. godine.

1. Domaće nevladine organizacije zainteresovane za praćenje izbora podnose prijavu Državnoj izbornoj komisiji, najkasnije pet dana prije dana održavanja izbora. (član 111 b Zakona)

**Rok**: Najkasnije do 29. novembra 2021. godine.

1. Izborni materijal od Opštinske izborne komisije preuzima predsjednik biračkog odbora, najkasnije 48 časa prije dana održavanja izbora (član 75 stav 3 Zakona)

**Rok**: Najkasnije do 02. decembra 2021. godine.

1. Izborna propaganda preko medija i javnih skupova, odnosno pravo na medijsko praćenje u predizbornoj kampanji, prestaje 24 časa prije dana održavanja izbora (čl. 6 i 64a Zakona)

**Rok**: Najrasnije do 03. decembra 2021. godine.

1. Izborna komisija Prijestonice utvrđuje konačne rezultate izbora za odbornike, u roku od 12 časova od isteka roka za podnošenje prigovora, odnosno žalbi, odnosno od konačnosti ili izvršnosti odluka donešenih po prigovoru ili žalbi. (član 98 stav 1 Zakona)
2. Konačni rezultati izbora za odbornike objavljuju se u „Službenom listu Crne Gore - Opštinski propisi", najkasnije u roku od 15 dana od dana održavanja izbora. (član 99 stav 2 Zakona)

**Rok**: Najkasnije do 20. decembra 2021. godine.

Br: 11/21

Petnjica, 17.09.2021. godine

 Predsjednik

 Adis Duraković